**Wilson Kipsang Kiprotich** (s. 15. maaliskuuta 1982 Keiyo) on kenialainen kestävyysjuoksija.

Helmikuussa 2009 Kiprotich sijoittui puolimaratonkilpailussa toiseksi Ra’s al-Khaimassa Arabiemiirikunnissa ajalla 58.59. Kilpailun voitti Patrick Makau kautta aikain 
toiseksi parhaalla ajalla 58.52. Kiprotich oli neljäs 59 minuutin alittaja puolimaratonilla ja vuoden 2009 maailmantilastossa hän oli ajallaan kolmas. Puolimaratonin MM-kilpailuissa samana vuonna hän sijoittui henkilökohtaisessa kilpailussa neljänneksi ajalla 1.00.08 ja sai joukkuekilpailussa kultaa.

Ensimmäisen maratoninsa Kiprotich juoksi huhtikuussa 2010 Pariisissa, jossa hän sijoittui kolmanneksi ajalla 2.07.13. Kilpailun voitti etiopialainen Tadesse Tola ajalla 2.06.41. Myöhemmin lokakuussa Kiprotich voitti Frankfurtin maratonin reittiennätyksellä 2.04.57. Reittiennätystä hän paransi minuutin ja 17 sekuntia. Pariisin maratonin voittanut Tadesse Tola sijoittui toiseksi ajalla 2.06.31. Vuoden 2010 maratonin maailmantilastossa Kiprotich oli ajallaan kolmas.

Maaliskuussa 2011 Kiprotich voitti Ōtsussa Japanissa Lake Biwan maratonin reittiennätysajalla 2.06.13. Aikaisempaa reittiennätystä hän paransi minuutilla ja 21 sekunnilla. Vielä 37 kilometrin kohdalla Kiprotichin kanssa kärjessä ollut etiopialainen Deriba Merga hävisi hänelle lopulta kolme minuuttia. 30. lokakuuta 2011 Kiprotich voitti Frankfurtin maratonin ajalla 2.03.42. Hän paransi omaa reittiennätystään yli minuutilla ja jäi maanmiehensä Patrick Makaun viisi viikkoa aikaisemmin Berliinin maratonilla juoksemasta maailmanennätyksestä neljä sekuntia. Huhtikuussa 2012 Kiprotich voitti Lontoon maratonin ajalla 2.04.44. Hän jäi neljä sekuntia Emmanuel Mutain vuotta aikaisemmin juoksemasta reittiennätyksestä.

Elokuussa 2012 Lontoossa Kiprotich sai olympiapronssia maratonilla. 29. syyskuuta 2013 hän juoksi Berliinin maratonilla maailmanennätyksen 2.03.23 ja paransi Patrick Makaun entistä maailmanennätystä 15 sekunnilla. Huhtikuussa 2014 Kiprotich voitti Lontoon maratonin reittiennätyksellä 2.04.29. Marraskuussa 2014 hän voitti New Yorkin maratonin ja varmisti samalla World Marathon Majors -kilpailusarjan voiton. Pekingin MM-kilpailuissa 2015 Kiprotich keskeytti maratonilla.

Kipsang sai vuonna 2020 neljän vuoden kilpailukiellon, joka määrättiin alkamaan 10. tammikuuta 2020 lähtien. Kipsang oli syyllistynyt dopingtestien peukalointiin tai sen yritykseen sekä olinpaikkatietojensa ilmoittamatta jättämiseen.

Henkilökohtaiset ennätykset
---------------------------

Lähde: IAAF
* 10 000 metrin juoksu: 28.31,5 (2008)
* 10 kilometrin tiejuoksu: 27.44 (2009)
* Puolimaraton: 58.59 (2009)
* Maraton: 2.03.13 (2016)

Lähteet
-------

1. 1 2 3 4 5  Wilson Kipsang Kiprotich Kansainvälinen yleisurheiluliitto.  (englanniksi)
2. ↑  Minshull, Phil: Makau produces second fastest time ever, Tune clocks national record at RAK Half Marathon - updated  20.2.2009. IAAF. Viitattu 30.10.2011. (englanniksi)
3. ↑  Wenig, Jörg: Kiprotich tops the men’s bill, home hope Mockenhaupt tops the women’s – Berlin Half Marathon preview  3.4.2009. IAAF. Viitattu 30.10.2011. (englanniksi)
4. ↑  Half Marathon 2009 IAAF. Viitattu 30.10.2011. (englanniksi)
5. ↑  IAAF / Sinopec World Half Marathon Championships – Nanning 2010 – Facts & Figures (PDF) (s. 2)  2010. IAAF. Viitattu 27.4.2012. (englanniksi)
6. ↑  Vazel, Pierre Jean: 2:22:04 World lead for Baysa, Tola improves to 2:06:41 - Paris Marathon report  11.4.2010. IAAF. Viitattu 30.10.2011. (englanniksi)
7. ↑  Edwards, Andy: Fast Kenyan double in Frankfurt; 2:04:57 and 2:23:25  31.10.2010. IAAF. Viitattu 30.10.2011. (englanniksi)
8. ↑  Marathon 2010 IAAF. Viitattu 30.10.2011. (englanniksi)
9. ↑  Nakamura, Ken: 2:06:13 course record for Kipsang at Lake Biwa  6.3.2011. IAAF. Viitattu 30.10.2011. (englanniksi)
10. ↑  Wilson Kipsang gewinnt Frankfurt-Marathon  30.10.2011. Bild. Viitattu 30.10.2011. (saksaksi)
11. ↑  Kipsang ja Keitany huippuaikoihin Lontoossa *hevoskuuri.fi*.  22.4.2012. Hevoskuuri. Viitattu 22.4.2012. [vanhentunut linkki]
12. ↑  Wilson Kipsang sets World record of 2:03:23 in Berlin Marathon  29.9.2013. IAAF. Viitattu 29.9.2013. (englanniksi)
13. ↑  Lund, Sakari: Lontoon maratonilla reittiennätys - Mo Farah kahdeksas  13.4.2014. Yle Urheilu. Viitattu 13.4.2014.
14. ↑  Wilson Kipsang Wins 2013-2014 World Marathon Majors Series Title *worldmarathonmajors.com*.  2.11.2014.  Arkistoitu 29.11.2014. Viitattu 30.11.2014.
15. ↑
16. ↑  Maratonin entinen ME-mies kilpailukieltoon dopingrikkeen takia *yle.fi*. Viitattu 10.1.2020.

Aiheesta muualla
----------------

* Kuvia tai muita tiedostoja aiheesta **Wilson Kipsang Kiprotich** Wikimedia Commonsissa

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |